open-index/open-wikipedia-markdown huggingface dataset:
Ντιμίτρι Αρακισβίλι

Ο **Ντιμίτρι Ιγνάτιεβιτς Αρακισβίλι** (Dimitri Ignatyevitch Arakishvili, Βλαντικαφκάς 11 Φεβρουαρίου 1873 – Τιφλίδα 13 Αυγούστου 1953), ήταν γεωργιανός συνθέτης, εθνομουσικολόγος και παιδαγωγός. Ήταν, επίσης, γνωστός με το ρωσικό του επώνυμο Αρακτσίεφ (Димитрий Игнатьевич Аракчиев).Θεωρείται από τους θεμελιωτές της νεότερης, έντεχνης μουσικής της πατρίδας του.
## Βιογραφικά στοιχεία
Γεννήθηκε στο Βλαντικαφκάς της Βόρειας Οσετίας. Από το 1894 σπούδασε θεωρητικά, σύνθεση και διεύθυνση ορχήστρας στη Σχολή Μουσικής και Δράματος της Φιλαρμονικής Εταιρείας της Μόσχας, με τον Αλέξανδρο Γκρετσανίνοφ και τον Βίλλεμ Κες. Αποφοίτησε το 1901, αλλά και από το Αρχαιολογικό Ινστιτούτο της Μόσχας, το 1917. Βοήθησε να ιδρυθεί το Ωδείο της Μόσχας και πρόσφερε δωρεάν μουσικά μαθήματα στην Πλατεία Αρμπατσκάιε το 1906.

Από το 1908 έως το 1912, υπήρξε αρχισυντάκτης του περιοδικού *Muzika i zhizn* («*Μουσική και ζωή*»). Ένα από τα σημαντικότερα ενδιαφέροντά του ήταν η γεωργιανή λαϊκή μουσική και για αυτό ταξίδεψε σε ολόκληρη τη Γεωργία, συλλέγοντας παραδοσιακή μουσική και πάνω από 500 λαϊκά τραγούδια, από το 1901 ως το 1908, οργανώνοντας τέσσερις αποστολές (1901, 1902, 1904 και 1907). Όταν η Γεωργία έγινε ανεξάρτητη δημοκρατία το 1918, ο Αρασιτσβίλι εγκαταστάθηκε στην Τιφλίδα και ίδρυσε δικό του ωδείο που, το 1923, συγχωνεύθηκε με το Κρατικό Ωδείο Τιφλίδας. Δίδαξε, συνέθεσε και διηύθυνε το συγκεκριμένο ωδείο από το 1926 έως το 1929 και δημοσίευσε βιβλία για τη γεωργιανή λαϊκή μουσική, σε τρεις τόμους. Επίσης, ηχογράφησε σε φωνογράφο λαΙκά, πολυφωνικά τραγούδια της Γεωργίας. Από το 1932 προήδρευσε στην Ένωση Γεωργιανών Συνθετών. Το 1950 του απονεμήθηκε το Βραβείο Στάλιν.
## Κυριότερα έργα
**Ο Θρύλος του Σότα Ρουσταβέλι*, όπερα από τη ζωή του Γεωργιανού ποιητή (1914)
**Η Ζωή είναι Χαρά*, όπερα (1926)
**Ύμνος στην Ωρομάσδη*, συμφωνικές εικόνες (1911)
**Ύμνος στη Νέα Ανατολή*, συμφωνικές εικόνες (1933)
*Συμφωνία αρ. 1 (1932)
*Συμφωνία αρ. 2 (1942)
*Συμφωνία αρ. 3 (1947)
Επίσης, περίπου 80 παραδοσιακά τραγούδια για φωνή και πιάνο, χορωδιακά κ.α.
## Παραπομπές

## Βιβλιογραφία
*«Λεξικό Μουσικής και Μουσικών» (Dictionary of Music and Musicians) του George Grove, D.C.L (Oxford, 1880)
*Baker’s biographical dictionary of musicians, on line
*Kennedy, Michael *Λεξικό Μουσικής της Οξφόρδης* (Oxford University Press Αθήνα: Γιαλλέλης, 1989) ISBN 960-85226-1-7
*Γιώργος Λεωτσάκος, επιμέλεια λήμματος στην εγκυκλοπαίδεια «Πάπυρος Λαρούς Μπριτάνικα», έκδοση 1981, τόμος 10, σ. 294
*Enciclopedia Bompiani-Musica, Milano (εκδ. ΑΛΚΥΩΝ, 1985)
*Eric Blom *The New Everyman Dictionary of Music* (Grove Weidenfeld, N. York, 1988)
*MacCauley, Martin (1997), Who's Who in Russia Since 1900, p.&nbsp;21. Routledge, ISBN 0-415-13898-1.

Κατηγορία:Γεωργιανοί συνθέτες
Κατηγορία:Εθνομουσικολόγοι
Σάντι Σο

Η **Σάντι Σο** (Sandie Shaw, γεννήθηκε ως Sandra Ann Goodrich στις 26 Φεβρουαρίου 1947) είναι Αγγλίδα τραγουδίστρια. Από τις πιο επιτυχημένες Βρετανίδες τραγουδίστριες της δεκαετίας του 1960, το 1967 με το τραγούδι "Puppet on a string" που ερμήνευσε στον Διαγωνισμό Τραγουδιού της Eurovision πέτυχε την πρώτη νίκη για το Ηνωμένο Βασίλειο στην ιστορία του διαγωνισμού. Παρότι δεν της άρεσε το τραγούδι, κέρδισε τον διαγωνισμό με πολύ μεγάλη διαφορά ψήφων, φτάνοντας κοντά σε ρεκόρ βαθμολογίας.  Μετά από μια μακρόχρονη και επιτυχημένη καριέρα, η Σο ανακοίνωσε την αποχώρησή της από τη μουσική βιομηχανία το 2013.

## Δισκογραφία
* *Sandie* (1965)
* *Me* (1965)
* *Love Me, Please Love Me* (1967)
* *The Sandie Shaw Supplement* (1968)
* *Reviewing the Situation* (1969)
* *Choose Life* (1983)
* *Hello Angel* (1988)

## Παραπομπές


Κατηγορία:Αγγλίδες τραγουδίστριες
Κατηγορία:Αγγλίδες τραγουδίστριες ποπ
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision
Σίμα Μιλουτίνοβιτς

Ο **Σίμα Μιλουτίνοβιτς** (1791-1848) ήταν σερβοβόσνιος ποιητής, επαναστάτης, μεταφραστής, ιστορικός, φιλόλογος, διπλωμάτης και τυχοδιώκτης. Πήρε μέρος στα γεγονότα του 1814 και το 1820 πήγε στη Ρωσία. Έχοντας πετύχει επιχορήγηση από τον Τσάρο, πήγε στη συνέχεια για σπουδές στη Λειψία. Εκεί δημοσίευσε τα πρώτα του ποιήματα, που αποτέλεσαν τον λυρικό-επικό κύκλο με τον τίτλο «Η Σερβίς», αφιερωμένα στην απελευθέρωση της Σερβίας. Το 1833 δημοσίευσε συλλογή από λαϊκά σερβικά τραγούδια με το ψευδώνυμο Κούβρο Σοϊόκοβιτς, ιστορικές πραγματείες και δράματα.

## Αναφορές


Κατηγορία:Σέρβοι ποιητές
Κατηγορία:Σέρβοι ιστορικοί
Κατηγορία:Σέρβοι συγγραφείς
Ισλαμική τρομοκρατία

Ως **ισλαμική τρομοκρατία** ή **ριζοσπαστική ισλαμική τρομοκρατία** ορίζεται οποιαδήποτε τρομοκρατική ενέργεια, δέσμη πράξεων ή εκστρατεία που διαπράττουν ομάδες ή άτομα που προβάλλουν ισλαμικά ή ισλαμιστικά κίνητρα ή στόχους. Οι ισλαμιστές τρομοκράτες δικαιολογούν τη βίαιη τακτική τους μέσω ερμηνείας του Κορανίου και του Χαντίθ.

## Ορολογία
Η επίσημη χρήση της φράσης «ισλαμική τρομοκρατία» βρίσκεται υπό αμφισβήτηση. Αυτή η χρήση έχει χαρακτηριστεί από δυτικούς πολιτικούς ως «αντιπαραγωγική», «ιδιαίτερα πολιτικοποιημένη», «διανοητικά αμφισβητήσιμη» και «επιζήμια για τις κοινοτικές σχέσεις». Ωστόσο, πολλοί θεωρούν ότι η άρνηση χρήσης του όρου αποτελεί πράξη «αυτοεξαπάτησης», «πλήρους λογοκρισίας» και «πνευματικής κακοήθειας».

## Τρομοκρατικές επιθέσεις ανά τον Κόσμο
Ο μεγαλύτερος αριθμός περιστατικών και θανάτων που έχουν προκληθεί από την ισλαμική τρομοκρατία έχουν συμβεί στο Ιράκ, το Αφγανιστάν, τη Νιγηρία, το Πακιστάν και τη Συρία. Το 2015, τέσσερις ισλαμικές εξτρεμιστικές ομάδες, το Ισλαμικό Κράτος, η Μπόκο Χαράμ, οι Ταλιμπάν και η Αλ Κάιντα, προκάλεσαν το 74% των θανάτων από τρομοκρατία, σύμφωνα με τον Δείκτη Παγκόσμιας Τρομοκρατίας. Κατά τις τελευταίες δεκαετίες, τέτοια περιστατικά συμβαίνουν σε παγκόσμια κλίμακα, επηρεάζοντας όχι μόνο μουσουλμανικές χώρες στην Αφρική και την Ασία, αλλά και την Ευρώπη, τη Ρωσία, την Αυστραλία, τον Καναδά, την Ινδία και τις Ηνωμένες Πολιτείες. Τέτοιες επιθέσεις έχουν βάλει στο στόχαστρο μουσουλμάνους και άλλες θρησκευτικές ομάδες. Σε ορισμένες χώρες, όπου πλειοψηφεί το μουσουλμανικό στοιχείο, οι τρομοκράτες έχουν σχηματίσει ένοπλες, αντάρτικες ομάδες, χωρίς ωστόσο να λαμβάνουν ευρύτερης αναγνώρισης.

Κατά την διετία 2014-2015 έχουν καταγραφεί πάνω από 75 τρομοκρατικές επιθέσεις σε 20 χώρες.

## Τρομοκρατικές επιθέσεις στην Ευρώπη
*Σφαγή στο Μπεσλάν
*Επίθεση στα γραφεία του Charlie Hebdo
*Τρομοκρατική επίθεση στο Βερολίνο (2016)
*Τρομοκρατική επίθεση της 14ης Ιουλίου 2016 στη Νίκαια (Γαλλία)
*Τρομοκρατική επίθεση στην Κωνσταντινούπολη (2017)
*Έκρηξη στο Μάντσεστερ Αρένα το 2017
*Τρομοκρατική επίθεσης στις 11/11/2020 στη Τζέντα της Σαουδικής Αραβίας

## Τρομοκρατικές επιθέσεις στην Αμερική
* Επιθέσεις της 11ης Σεπτεμβρίου 2001
* Βομβιστικές επιθέσεις στον μαραθώνιο της Βοστώνης

## Παραπομπές - Σημειώσεις


## Πηγές
* Η κατάκτηση της Δύσης : Το μυστικό σχέδιο των Ισλαμιστών / Σιλβέν Μπεσόν, εκδόσεις Ενάλιος 2007
* Η επιστροφή των Τζιχαντιστών: Το Ισλαμικό Κράτος και η νέα εξέγερση των Σουνιτών /Κόκμπερν Πάτρικ, εκδόσεις Μεταίχμιο
* Ασσασίνοι: Οι Ιστορικές Καταβολές της Ισλαμικής Τρομοκρατίας, Σαράντος Ι. Καργάκος
* Ο ισλαμικός φανατισμός και οι κίνδυνοι για την Ελλάδα, Ανδρέας Ανδριανόπουλος, Εκδότης: Libro
* ISIS , η αποκάλυψη, Η ιστορία, η στρατηγική και το όραμα για την ημέρα της κρίσης του ισλαμικού κράτους, William McCants, εκδόσεις Πεδίο
* Η Συρία φλέγεται, Το Ισλαμικό Κράτος και ο θάνατος της Αραβικής Άνοιξης, Τσαρλς Γκλας, εκδόσεις Διάμετρος ΙΚΕ 
* Οι νέοι τζιχαντιστές, Ισλαμικό κράτος, Ευρώπη και το επόμενο κύμα τρομοκρατίας, Πίτερ Νόϊμαν, εκδόσεις Διάμετρος ΙΚΕ
* Ισλαμική τρομοκρατία, Σταύρος Λυγερός, εκδόσεις Πατάκη


Κατηγορία:Τρομοκρατία
Προσεγγιστικά σύμφωνα

Οι **προσεγγιστικά φθόγγοι** είναι φθόγγοι που παρότι επιτρέπουν την ελεύθερη έλευση του αέρα από τους αρθρωτές, αυτοί δεν βρίσκονται σε τόσο στενή επαφή και επομένως δεν παράγουν την τριβή που χαρακτηρίζει τα τριβόμενα. Ακουστικά ομοιάζουν αρκετά τα φωνήεντα καθώς στα φασματογραφήματα παρουσιάζουν φωνητικές δομές. Ο όρος προσεγγιστικό (approximant) αποτέλεσε δημιούργημα του γλωσσολόγου Πίτερ Λέιντιφογκιντ τη δεκαετία του 1960. 

Είδη προσεγγιστικών είναι τα **εξακολουθητικά προσεγγιστικά** (π.χ. [β̞]), τα **ημίφωνα** (π.χ. το [j]) και ορισμένα πλάγια και παλλόμενα. Στο ΔΦΑ τα εξακολουθητικά προσεγγιστικά συγχέονται με τα ημίφωνα, με αποτέλεσμα να είναι συνήθης η μεταγραφή π.χ. του προσεγγιστικού ουρανικού ως ημίφωνου, παρότι ηχητικά είναι δύο διαφοροποιημένες κατηγορίες. 

## Εξακολουθητικά προσεγγιστικά
Φωνολογικά τα εξακολουθητικά προσεγγιστικά σύμφωνα είναι σπάνια παρότι υφίστανται γλώσσες που τα διαθέτουν ως φωνήματα όπως τα ολλανδικά. Ως αλλόφωνα εμφανίζονται σε πλήθος γλωσσών όπως οι ιβηρικές όπου αποτελούν αλλόφωνα των κλειστών και στα κυπριακά όπου είναι αλλόφωνα των τριβόμενων. Τα κύρια εξακολουθητικά προσεγγιστικά είναι:
* Διχειλικό προσεγγιστικό [β̞]: ισπανικά *hablo* ['aβ̞lo]
* Χειλοδοντικό προσεγγιστικό [ʋ], φώνημα στα ολλανδικά
* Οδοντικό προσεγγιστικό [ð̞]: καταλανικά *gaudir*: [gaw'ð̞i]
* Φατνιακό προσεγγιστικό [ɹ]
* Προουρανικό προσεγγιστικό [ʒ̞]
* Ανακεκαμένο προσεγγιστικό [ɻ]
* Ουρανικό προσεγγιστικό [ʝ̞] και [j]: πρότυπα ισπανικά: aya: ['aʝ̞a]
* Υπερωικό προσεγγιστικό [ɣ̞] και [ɰ]: γαλικιανά Vigo: ['biɣ̞o]

## Πλάγια προσεγγιστικά
Πιθανότατα ο πιο συνηθισμένος πλάγιος προσεγγιστικός ήχος είναι ο φατνιακός ηχηρός [l] που υφίσταται ως φώνημα σε πολλές ομιλούμενες γλώσσες μεταξύ των οποίων και τα νέα ελληνικά. Αντίθετα, ο πλάγιος προουρανικός [ʎ] εμφανίζεται αποκλειστικά ως αλλόφωνο του φατνιακού στο περιβάλλον /l+i+ταυτοσυλαβικό φωνήεν/ (π.χ. ή**λι**ος).

## Ημίφωνα
Τα ημίφωνα αποτελούν φωνηεντικούς ήχους που δεν αποτελούν πυρήνα συλλαβής σε διφθόγγους ή τριφθόγγους. Στα νέα ελληνικά υφίσταται ένα ημίφωνο, το [j], αποκλειστικά σε κλειστές διφθόγγους ([aj] στο *γ*'άι*'δαρος*).

## Παραπομπές
Riva (συγκρότημα)

Οι **Riva** ήταν μια ποπ ροκ μπάντα από το Ζάνταρ της ΣΔ Κροατίας, τότε Γιουγκοσλαβίας, στα τέλη της δεκαετίας του 1980.

Μετά το σχηματισμό τους το 1986, το συγκρότημα εμφανίστηκε στο Zagrebfest το 1988. Το τραγούδι τους "Rock Me" κέρδισε τον διαγωνισμό τραγουδιού της Eurovision 1989 στην Ελβετία, με 137 βαθμούς, μια νίκη που χαρακτηρίστηκε απροσδόκητη. Ηταν η πρώτη και μόνη νίκη για τη Γιουγκοσλαβία.

Ο διαγωνισμός διοργανώθηκε στο Ζάγκρεμπ το 1990. Το γκρουπ διαλύθηκε το 1991.

## Μέλη
* Εμίλιγια Κόκιτς (φωνητικά)
* Νταλιμπόρ Μουσάπ (πλήκτρα, φωνητικά, ιδρυτής και ηγέτης)
* Νενάντ Νακίτς (μπάσο, φωνητικά)
* Ζβονιμίρ Ζριλίτς (κιθάρα, φωνητικά)
* Μπόσσκο Κολίτς (ντράμς)

## Παραπομπές


## Εξωτερικοί σύνδεσμοι
* Dalibor Musap's official website (establisher and leader of the group RIVA)
* Emilija Kokić's official website

Κατηγορία:Κροατικά μουσικά συγκροτήματα
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision
Απ' το χιόνι

Το ***Απ' το χιόνι*** είναι ελληνική ταινία του 1993, σε σκηνοθεσία και σενάριο του Σωτήρη Γκορίτσα, βασισμένο στο διήγημα «Στο χιόνι» του Σωτήρη Δημητρίου. Στην ταινία πρωταγωνιστούν οι ηθοποιοί Γεράσιμος Σκιαδαρέσης, Βασίλης Ελευθεριάδης, Αντώνης Μανωλάς και Μάνια Παπαδημητρίου.

## Υπόθεση
Η ταινία περιγράφει τη διαδρομή τριών Βορειοηπειρωτών, του Θωμά Λέκκα, του Αχιλλέα Μάσιου και του ορφανού δεκάχρονου Νίκου, από τα χιόνια της Αλβανίας μέχρι την Αθήνα, όπου φτάνουν με τα πόδια διασχίζοντας ολόκληρη τη χώρα. Από τη στιγμή που θα φτάσουν στην Ομόνοια, θα βρεθούν αντιμέτωποι με την πείνα, την ζοφερή πραγματικότητα που εξαφανίζει τα όνειρά τους και τον ρατσισμό.

Οι περιπέτειες των τριών Βορειοηπειρωτών καταλήγουν με τον θάνατο του Θωμά από ατύχημα σε μια οικοδομή και την απόφαση των άλλων δύο να επιστρέψουν στο χωριό τους, πίσω στο χιόνι.

## Διανομή

* Γεράσιμος Σκιαδαρέσης - Αχιλλέας Νάσιος**'
* Βάσιας Ελευθεριάδης - Θωμάς Λέκκας**'
* Αντώνης Μανωλάς - Νίκος**
* Μάνια Παπαδημητρίου - Κατερίνα Δρόσου
* Λάζαρος Ανδρέου - Άλκης Κατσάρης
*Στέλιος Παύλου - Βορειοηπειρώτης
* Μενέλαος Ντάφλος - αφεντικό
* Έκτορας Καλούδης - αστυνομικός
* Βασίλης Καμίτσης - ξενοδοχοϋπάλληλος
* Μαρία Κυριάκη - Δέσποινα
* Αλέκος Μάνδηλας - τηλεπωλητής
* Δημήτρης Μαυρόπουλος - Μάκης
* Ανδρέας Νάτσιος - συνοροφύλακας
* Σοφία Ολυμπίου - γιαγιά Δήμητρα
*Κώστας Στεφανάκης - προδότης

## Παραγωγή
Το *Απ' το χιόνι* έκανε κινηματογραφική πρεμιέρα στις 16 Μαρτίου 1993. Κυκλοφόρησε σε DVD στις 13 Φεβρουαρίου 2002.

### Βραβεία και διακρίσεις

* Χρυσός Αλέξανδρος (βραβείο καλύτερης ταινίας), βραβείο σεναρίου, βραβείο φωτογραφίας, Fipresci στο ελληνικό τμήμα του Φεστιβάλ Κινηματογράφου Θεσσαλονίκης
* Βραβείο καλύτερης ταινίας του Περιοδικού *Σινεμά*
* Βραβείο καλύτερης ταινίας (Licorne d'Or) στο Φεστιβάλ Αμιέν 
* Βραβείο καλύτερης σκηνοθεσίας στο Φεστιβάλ Τρόιας
* Quinzaine des Realisateurs στο Διεθνές Κινηματογραφικό Φεστιβάλ Κανών
* Τιμητική διάκριση στο Φεστιβάλ Μανχάιμ

## Παραπομπές


## Εξωτερικές πηγές
* Απ' το χιόνι στο IMDb
* Το *[https://www.themoviedb.org/movie/388281-ap-to-hioni?language=el-GR Απ' το χιόνι]* στην TMDb
* Το *[http://www.gfc.gr/el/%CF%84%CE%B1%CE%B9%CE%BD%CE%AF%CE%B5%CF%82/%CF%84%CE%B1%CE%B9%CE%BD%CE%AF%CE%B5%CF%82-%CE%B1%CE%BB%CF%86%CE%B1%CE%B2%CE%B7%CF%84%CE%B9%CE%BA%CE%AC/movie/alphabeticaly/%CE%B1%CF%80-%CF%84%CE%BF-%CF%87%CE%B9%CE%BF%CE%BD%CE%B9.html Απ' το χιόνι] * στο Ελληνικό Κέντρο Κινηματογράφου 
* Κριτική της ταινίας από την Ιωάννα Χουλιαρά
* Βίντεο από τα γυρίσματα

Απ' το χιόνι
Κατηγορία:Ταινίες του 1993
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Μπραζιλέρο

Το ***Μπραζιλέρο*** είναι μια ελληνική ταινία του 2001 σε σενάριο και σκηνοθεσία του Σωτήρη Γκορίτσα. Πρωταγωνιστούν οι Στέλιος Μάινας, Ιβάνο Μαρεσκότι, Ρούφους Μπεκ, Μαρία Κεχαγιόγλου, Γεράσιμος Σκιαδαρέσης, Παναγιώτης Σαπουνάκης και η μουσική είναι του Νίκου Πορτοκάλογλου.

Συμμετείχε στο διαγωνιστικό τμήμα του 42ου φεστιβάλ Θεσσαλονίκης. **'

==Πλοκή==
Ο ευκατάστατος παράγοντας μιας ελληνικής επαρχιακής πόλης δέχεται ξαφνικά την αιφνιδιαστική επίσκεψη δυο Ευρωπαίων οικονομικών ελεγκτών, μιας τρόικας της εποχής, που έρχονται κατεπειγόντως να ελέγξουν την κατάληξη των ευρωπαϊκών δανείων σε Έλληνες επιχειρηματίες. 

Η ταινία αφηγείται την κωμικοτραγική περιπέτεια της σύγκρουσης  του Έλληνα με τους Ευρωπαίους ελεγκτές. Μια σάτιρα τόσο της Ελλάδας όσο και της Ευρώπης. **'

## Διανομή

* Στέλιος Μάινας ως Βασίλης Αρβανιτάκης
* Μαρία Κεχαγιόγλου ως Άννα Αρβανιτάκη
* Ιβάνο Μαρεσκότι ως Τζοβάνι
* Ρούφους Μπεκ ως Άλεξ
* Νίκος Κούρος ως Κίμωνας
* Άννα Μάσχα ως Τζένη Ζαλώνη
* Παναγιώτης Σαπουνάκης ως Κώστας Αρβανιτάκης
* Μαρία Πρωτόπαππα ως Τζίνα Βερύκιου
* Γεράσιμος Σκιαδαρέσης ως Χάρης
* Ελισάβετ Μουτάφη ως Ταμάρα
* Νίκος Γεωργάκης ως Περικλής
* Θέμης Πάνου ως Κώστας
* Μανώλης Μαυροματάκης ως σερβιτόρος
* Καραφίλ Σένα ως Ρομέο
* Φώτης Σπύρος ως Κυριάκος
* Θανάσης Βισκαδουράκης ως Οδυσσέας

## Παραπομπές


Κατηγορία:Ελληνικές ταινίες της δεκαετίας 2000
Κατηγορία:Ταινίες γυρισμένες στην Ελλάδα
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Ταινίες του 2001
Δέσποινα (ταινία, 1990)

Η ταινία **Δέσποινα** είναι ελληνική ταινία που γυρίστηκε το 1990 από τον Σωτήρη Γκορίτσα.

## Πλοκή
Η ταινία επικεντρώνεται στις προσπάθειες της εικοσάχρονης Δέσποινας να ξεφύγει από τη ζωή σε ένα μικρό χωριό του Έβρου, όπου ο πατέρας της διατηρεί καφενείο. Κάποια στιγμή συναντά στη ζωή της τον Γιώργο, που είναι έφεδρος αξιωματικός και περιπλανιέται μαζί του αποζητώντας να ξεφύγει από την ασφυκτική ζωή της επαρχίας. Για να καταφέρουν να φύγουν, ο Γιώργος κλέβει ένα τζιπ από τη μονάδα του ώστε να ταξιδέψουν προς τη Θεσσαλονίκη. Το ξημέρωμα, όμως, θα βάλει τέλος στην τυφλή αυτή φυγή.

## Παραγωγή
Στην ταινία πρωταγωνιστούν οι ηθοποιοί Γιώργος Νινιός, Μαρία Κυριακή, Χρήστος Ζορμπάς, Στράτος Πάχης, Άρτο Απαρτιάν και Θόδωρος Προκοπίου. Η διάρκειά της είναι 53 λεπτά. Αποτελεί διασκευή μιας νουβέλας του Διονύση Χαριτόπουλου.

Η *Δέσποινα* συυμμετείχε στο Φεστιβάλ Κινηματογράφου Θεσσαλονίκης, όπου απέσπασε τιμητική διάκριση. Επίσης, έχει κερδίσει το α' κρατικό βραβείο ΥΠΠΟ.

Κυκλοφόρησε στις κινηματογραφικές αίθουσες στις 29 Μαρτίου 1991 και με τη μορφή ντιβιντί στις 12 Ιουνίου 2012.

## Παραπομπές


## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1990
Κατηγορία:Ταινίες του 1990
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες βασισμένες σε βιβλία
Κατηγορία:Ταινίες τοποθετημένες στην Ελλάδα
Άννα της Ουγγαρίας

Η **Άννα της Ουγγαρίας** (*Árpád-házi Anna*, 1260 - 1281) ήταν Βυζαντινή αυτοκράτειρα, ως σύζυγος του Ανδρόνικου Β΄ Παλαιολόγου, πριγκίπισσα της Ουγγαρίας και της Κροατίας, κόρη του Στέφανου Ε΄ της Ουγγαρίας και της Ελισάβετ της Κουμάνας.

## Βιογραφία
Στις 8 Νοεμβρίου του 1273, η Άννα παντρεύτηκε τον Ανδρόνικο Β΄ Παλαιολόγο. Σύμφωνα με τον Γεώργιο Παχυμέρη το ζευγάρι είχε δύο παιδιά, τον: 
* Μιχαήλ Θ΄ Παλαιολόγο και τον:
* Κωνσταντίνο, δεσπότη. 

Η Άννα απεβίωσε πριν ο σύζυγός της γίνει Αυτοκράτορας των Ρωμαίων το 1282. Ωστόσο, κάθε Παλαιολόγος Αυτοκράτορας μέχρι την πτώση της Κωνσταντινούπολης το 1453 κατάγεται από αυτήν, μέσω του γιου της Μιχαήλ Θ΄. Μετά το τέλος της, ο Ανδρόνικος νυμφεύτηκε τη Γιολάντα του Μομφερράτου.

## Πρόγονοι

## Παραπομπές


Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 13ου αιώνα
Πωλίνα Ζερεμπτσόβα

H **Πωλίνα Βίκτοροβνα Ζερεμπτσόβα** (ρωσ. Полина Викторовна Жеребцова), γεννήθηκε στις 20 Μαρτίου 1985 – στην πρωτεύουσα της Τσετσενίας, Γκρόζνι, της τότε ΕΣΣΔ. Είναι συγγραφέας και ποιήτρια. Στη γραφίδα της ανήκουν τα Ημερολόγια και τα Διηγήματα της Τσετσενίας, τα οποία έχουν μεταφραστεί σε πολλές ξένες γλώσσες.

## Βιογραφία
H Πωλίνα Βίκτοροβνα Ζερεμπτσόβα, γεννήθηκε στις 20 Μαρτίου 1985 στην πρωτεύουσα της Τσετσενίας, Γκρόζνι, της τότε ΕΣΣΔ. 

Η ίδια θεωρεί τον εαυτό της κοσμοπολίτη, αφού έλκει την καταγωγή της από διάφορες εθνικότητες. Το συγγραφικό της έργο ανήκει στη σχολή της ιστορικής τεκμηρίωσης. Έχει τιμηθεί με το βραβείο "Γιάνους Κορτσάκ", ήταν στη μικρή λίστα του βραβείου "Αντρέι Σάχαροφ" για *"τη δημοσιογραφία ως γενναιότητα".* 
Το 1994 η Πωλίνα ξεκίνησε να γράφει τα ημερολόγιά της, στα οποία κατέγραφε όλα όσα συνέβαιναν γύρω της. Τα Ημερολόγια καλύπτουν την παιδική της ηλικία, την εφηβεία και τη νεότητα, κατά τη διάρκεια των οποίων έγιναν οι τρεις πόλεμοι της Τσετσενίας. Το 2004 ολοκλήρωσε τη συγγραφή του Ημερολογίου της Τσετσενίας. Ήταν μόλις 19 ετών. 

Την 21η Οκτωβρίου τραυματίστηκε από θραύσματα βολών πυροβολικού στην Κεντρική Αγορά του Γκρόζνι. 

Το 2002 ξεκίνησε να εργάζεται ως δημοσιογράφος. 

Το 2003 – 2004 φοίτησε στη Σχολή Ανταποκριτών. 

Το 2013 ζήτησε και έλαβε πολιτικό άσυλο στη Φινλανδία. 

## Βιβλιογραφία
2011 — "Το ημερολόγιο της Πωλίνας Ζερεμπτσόβα" (Δεύτερος Πόλεμος της Τσετσενίας)

2014 — "Μυρμήγκια στο γυάλινο δοχείο. Ημερολόγια της Τσετσενίας 1994 – 2004" (Πρώτος Πόλεμος της Τσετσενίας)

2015 — "Λεπτή ασημένια κλωστή" (Τσετσενίας ιστορίες)

2017 — "Γαϊδουρινή ράτσα" (Τα παιδιά στην Τσετσενία)

2017 – 45 parallel (novel), Ukraine 

## Κριτικές

Η Πολιτκόφσκαγια περιέγραψε τον πόλεμο ως δημοσιογράφος που τον παρατηρούσε. Η Πωλίνα Ζερεμπτσόβα αφηγήθηκε τον πόλεμο εκ των έσω, από την καρδιά του σκότους. **Περιοδικό Σπίγκελ, Νο 10 - 2015**


## Παραπομπές και σημειώσεις


## Eξωτερικές συνδέσεις
* The Guardian
* Ant in a Glass Jar Chechen Diaries 1994–2004 Fragment
* Polina Zherebtsova's Diary of the Chechen War
* Polina Zherebtsova's diary of the second Chechnya war

Κατηγορία:Ρώσοι δημοσιογράφοι
Κατηγορία:Ρώσοι ακτιβιστές
Κατηγορία:Τσετσενία
Κατηγορία:Ρώσοι λογοτέχνες
Δρουσίλλα

Η **Ιουλία Δρουσίλλα ή ορθότερα προπαροξυτόνως Δρούσιλλα** (*Giulia Drusilla*, 16 Σεπτεμβρίου 16 - 10 Ιουνίου 38) ήταν η δεύτερη κόρη και το πέμπτο επιζών παιδί του Γερμανικού και της Αγριππίνας της Πρεσβύτερης. Ήταν αδελφή του αυτοκράτορα Καλιγούλα ενώ είχε επίσης δύο αδελφές, την Ιουλία Λιβίλλα και την αυτοκράτειρα Ιουλία Αγριππίνα.

Γεννήθηκε στο σημερινό Κόμπλεντς της Γερμανίας και επέστρεψε στη Ρώμη μετά το θάνατο του πατέρα της. Το 33 μ.Χ., παντρεύτηκε τον Λούκιο Κάσσιο Λονγκίνο, φίλο του Αυτοκράτορα Τιβέριου. Ωστόσο, μετά την άνοδο του Καλιγούλα στον θρόνο το 37 μ.Χ., ο Καλιγούλας τους έβαλε να χωρίσουν και την ξαναπάντρεψε με το φίλο του Μάρκο Αιμίλιο Λεπιδό . Ο Καλιγούλας ονόμασε την Δρούσιλλα κληρονόμο του, καθιστώντας την την πρώτη γυναίκα που ονομάστηκε κληρονόμος στην ρωμαϊκή αυτοκρατορία. Η Δρούσιλλα ήταν η αγαπημένη του Καλιγούλα και φημολογήθηκε ότι ήταν η ερωμένη του. Το εάν υπήρξε ή όχι μια σχέση αιμομιξίας δεν είναι γνωστό.

Η Δρούσιλλα πέθανε όταν ήταν περίπου 22 ετών. Ένα χρόνο αργότερα, ο Καλιγούλας ονόμασε τη μοναδική του γνωστή κόρη Δρουσίλλα, από την νεκρή του αδερφή. Εν τω μεταξύ, ο χήρος της Δρουσίλλης, Μάρκος Αιμίλιος Λεπιδός, φέρεται να έγινε εραστής των αδελφών της, Λιβίλλας και Αγριππίνας. Αυτή η πολιτική συνωμοσία ανακαλύφθηκε κατά τη διάρκεια αυτού του φθινοπώρου από τον Καλιγούλα. Ο Λεπιδός εκτελέστηκε λίγο μετά και η Λιβίλλα και η Αγριππίνα εξορίστηκαν.

## Παραπομπές


## Εξωτερικοί σύνδεσμοι
* 

Κατηγορία:Ρωμαίοι
Βραχύ Για

Το **Βραχύ Για **(Я̆ я̆, πλάγια γραφή: *Я̆ я̆*) είναι μη σλαβικό γράμμα του Κυριλλικού αλφαβήτου.

Το Βραχύ Για χρησιμοποιείται μόνο στην γλώσσα Χάντι. 

## Υπολογιστικές κωδικοποιήσεις

## Δείτε επίσης
* Κυριλλικοί χαρακτήρες στο Unicode 
Κατηγορία:Κυριλλικό αλφάβητο
2-υδραζεπίνη

Η **2-υδραζεπίνη**  (αγγλικά *2H-azepine*) είναι ακόρεστη ετεροκυκλική οργανική ένωση, που περιέχει άνθρακα, υδρογόνο και άζωτο, με μοριακό τύπο **[[C6H7N|C<sub>6</sub>H<sub>7</sub>N]]**, η οποία δομικά αποτελείται από έναν επταμελή δακτύλιο, που περιέχει ένα άτομο αζώτου, έξι (6) άτομα άνθρακα και τρεις (3) διπλούς δεσμούς στις θέσεις #1, #3 και #5. Ακριβέστερα, πρόκειται για ετεροκυκλική ιμίνη. Ο όρος «αζεπίνη» επεκτείνεται και σε δύο (2) άλλες «μητρικές» ισομερείς αζεπίνες, αλλά και σε διάφορες «θυγατρικές» ενώσεις που περιέχουν έναν τουλάχιστο αζεπινικό δακτύλιο.

## Δείτε επίσης
* 1H-αζεπίνη
* 3H-αζεπίνη
* Αζεπάνιο
* Βενζαζεπίνη
* Διαζεπίνη
* Οξεπίνιο
* Βορεπίνιο

## Σημειώσεις και αναφορές


Κατηγορία:C6
Κατηγορία:Ετεροκυκλικές οργανικές ιμίνες
Κατηγορία:Ακόρεστες ενώσεις
Αδόλφος του Ρήνου

Ο **Αδόλφος** (27 Σεπτεμβρίου 1300 - 29 Ιανουαρίου 1327) από τον Οίκο των Βίττελσμπαχ ήταν τιτουλάριος παλατινός κόμης (δούκας) του Ρήνου (1319-27). Στην πραγματικότητα την παλατινή κομητεία κατείχε ο θείος του Λουδοβίκος Δ΄ της Γερμανίας.

## Βιογραφία
Ήταν γιος του Ροδόλφου Α΄ δούκα της Βαυαρίας και της Μέχτιλτ του Νασσάου, κόρης του Αδόλφου της Γερμανίας. Όταν απεβίωσε ο πατέρας του το 1219 τον διαδέχθηκε τυπικά στην παλατινή κομητεία του Ρήνου, αλλά ο θείος του Λουδοβίκος Δ΄ των Βίττελσμπαχ βασιλιάς της Γερμανίας κατέλαβε την περιοχή. 

Απεβίωσε το 1327 και ετάφη στην κιστερκιανή μονή του Σέναου (Schönau) κοντά στη Χαϊδελβέργη. Ο θείος του κράτησε την εξουσία για ακόμη δύο έτη και το 1329 στην Παβία συμφώνησε με τα αδέλφια και τον γιο του Αδόλφου να τον διαδεχθούν με τη σειρά. Έτσι τον Λουδοβίκο Δ΄ διαδέχθηκαν τα αδέλφια του Αδόλφου, πρώτα ο Ροδόλφος Β΄ και μετά ο Ρούπερτ Α΄ και έπειτα ο γιος του Αδόλφου Ρούπερτ Β΄. Εν τω μεταξύ από το 1356 η παλατινή κομητεία είχε αναβαθμιστεί σε εκλεκτοράτο.

## Οικογένεια
Το 1320 νυμφεύτηκε την Ίρμενγκαρτ κόμισσα του Έττινγκεν (Öttingen), κόρη του Λουδοβίκου ΣΤ΄ κόμη του Έττινγκεν και είχε τέκνα:
* Ρούπερτ Β΄ 1325-1398, εκλέκτορας του Ρήνου (1390-98).
* Αδόλφος.
* Φρειδερίκος.
* μία κόρη, απεβ. 1389. Παντρεύτηκε τον Μάινχαρντ Α΄ κόμη του Όρτενμπουργκ.

## Πρόγονοι




## Εξωτερικοί σύνδεσμοι
*www.genealogie-mittelalter.de

## Παραπομπές


Κατηγορία:Οίκος του Βίττελσμπαχ
Ρούπερτ Β΄ του Παλατινάτου

Ο **Ρούπερτ Β΄** (12 Μαΐου 1325 - 6 Ιανουαρίου 1398) ο λεγόμενος *σκληρός* από τον Οίκο των Βίττελσμπαχ ήταν εκλέκτορας του Παλατινάτου (1390-98).

## Βιογραφία
Γεννήθηκε στο Άμπεργκ και ήταν γιος του Αδόλφου παλατινού κόμη του Ρήνου και της Ίρμενγκαρτ, κόρης τού Λουδοβίκου ΣΤ΄ κόμη τού Έττινγκεν (Öttingen).

Ο πατέρας του κατείχε τυπικά την παλατινή κομητεία του Ρήνου (1319-27), διότι ο Λουδοβίκος Δ΄ της Γερμανίας την είχε καταλάβει. Το 1329 ο Λουδοβίκος Δ΄ συμφώνησε στην Παβία να δοθεί η κομητεία στα νεότερα αδέλφια του Αδόλφου, πρώτα στον Ροδόλφο Β΄ και έπειτα, όταν αυτός απεβίωσε το 1353, στον Ρούπερτ Α΄. Το 1356 ο Κάρολος Δ΄ της Γερμανίας εξέδωσε Χρυσή Βούλα, με την οποία η παλατινή κομητεία αναβαθμιζόταν σε εκλεκτοράτο. Η περιοχή αναφέρεται και ως Παλατινάτο. Το 1390 απεβίωσε ο Ρούπερτ Α΄ και ο ανιψιός του Ρούπερτ Β΄ αυτοανακηρύχθηκε εκλέκτορας του Ρήνου με τη συγκατάθεση του Βεγκέσλαου της Γερμανίας, γιου του Καρόλου Δ΄. 

Το επόμενο έτος εκτόπισε τους Εβραίους και τις κοινές γυναίκες από το Παλατινάτο, κατάσχεσε την περιουσία τους και την κληροδότησε στο *Πανεπιστήμιο Ρούπερτ* της Χαϊδελβέργης. Το 1395 εξέδωσε τη *Ρουπερτιανή διάταξη* με σκοπό την ενότητα του Παλατινάτου, έτσι ενσωματώθηκε στην επικράτειά του η ελεύθερη πόλη του Νεκάγκεμυντ (Neckargemünd). 

Απεβίωσε στο Άμπεργκ και ετάφη στο κιστερκιανό αββαείο του Σενάου (Schönau) στη Χαϊδελβέργη.

## Οικογένεια
Το 1345 νυμφεύτηκε τη Βεατρίκη του Οίκου της Βαρκελώνης, κόρη του Πέτρου Β΄ της Σικελίας και είχε τέκνα:
* Άννα 1346-1415, παντρεύτηκε τον Γουλιέλμο Ζ΄ των Γύλιχ δούκα του Μπεργκ. 
* Φρίντριχ 1347-π. 1395.
* Γιόχαν 1349-π. 1395.
* Μέχτιλντ, γενν. 1350, παντρεύτηκε τον Ζίγκοστ μαρκήσιο (λαντγκράβο) του Λόιχτενμπεργκ.
* Ελίζαμπετ π. 1351-1360.
* Ρούπερτ Γ΄ 1352-1410, εκλέκτορας του Ρήνου και βασιλιάς της Γερμανίας.

## Πρόγονοι




## Αναφορές


Κατηγορία:Οίκος του Βίττελσμπαχ
Κωνσταντίνος Τοπάλης

Ο **Κωνσταντίνος Τοπάλης** ήταν Έλληνας πολιτικός.

## Βιογραφικά στοιχεία

Γεννήθηκε στο Βόλο και ήταν γιος του Δημητρίου Τοπάλη, εμπόρου, και της Αριστέας Κοκοσλή, αδερφής του Νικολάου Κοκοσλή. Σπούδασε πολιτικές επιστήμες στην Αθήνα και το εξωτερικό. Με την επιστροφή του στην Ελλάδα ασχολήθηκε με την δημοσιογραφία συνεργαζόμενος, μαζί με τον Γεώργιο Δροσίνη, στην σύνταξη της εφημερίδα Εστίας.

Εξελέγη βουλευτής Βόλου στις εκλογές του 1895 και επανεξελέγη αυτές του 1899, του 1902 και  του 1906. Διετέλεσε υπουργός δικαιοσύνης στην κυβέρνηση Ζαΐμη.

Απεβίωσε το 1915.

## Παραπομπές


Κατηγορία:Βουλευτές Βόλου
Κατηγορία:Έλληνες υπουργοί Δικαιοσύνης
Νικόλαος Κοκωσλής

Ο **Νικόλαος Κοκωσλής** (1833 - 1898) ήταν Έλληνας πολιτικός.

## Βιογραφικά στοιχεία

Γεννήθηκε στην Πορταριά και ήταν γιος του Αθανασίου Κοκωσλή. Αδερφή του ήταν η Αριστέα Κοκωσλή, μητέρα του Κωνσταντίνου Τοπάλη. Διατηρούσε σημαντικές εκτάσεις στη Λεχώνια καθώς και εργοστάσιο επεξεργασίας μεταξιού.

Εξελέγη βουλευτής Βόλου στις εκλογές του 1881 και επανεξελέγη, ως βουλευτής Λαρίσης, σε αυτές του 1887 και του 1890, και, πάλι ως βουλευτής Βόλου σε αυτές του 1892. 

## Παραπομπές


Κατηγορία:Βουλευτές Βόλου
Κατηγορία:Βουλευτές Λάρισας
Νήσος Ντεναράου

μικρογραφία|Νήσος Ντεναράου, Φίτζι
Η **Νήσος Ντεναράου** είναι μικρό ιδιωτικό νησί στη Δημοκρατία των Φίτζι, δυτικά του Βίτι Λέβου. Έχει έκταση 2,55 τετραγωνικών χιλιομέτρων, ενώ συνδέεται με την ενδοχώρα μέσω ενός μικρού υδατόδρομου. Βρίσκεται 5 χιλιόμετρα βορειοδυτικά του Νάντι Φίτζι και 10 χιλιόμετρα δυτικά του Διεθνούς Αεροδρομίου του Νάντι. 

Το νησί Ντεναράου είναι γνωστό για τα ξενοδοχεία και τα θέρετρα του. Στο νησί υπάρχουν διεθνείς αλυσίδες ξενοδοχείων όπως Hilton, Sheraton, Radisson, Westin, Sofitel και Worldmark.

Επίσης, η Μαρίνα του Ντεναράου παρέχει θαλάσσιες μεταφορές στα νησιά Μαμανούκα και Γιασάουα. 

Το **Πορτ Ντεναράου**, καθώς και η μαρίνα Ντεναράου, διαθέτει πληθώρα εστιατορίων, σουπερμάρκετ, αρτοποιείο, και κομμωτήρια. 

## Εξωτερικοί σύνδεσμοι
* Νήσος Ντεναράου

Ντεναραου
Ιωάννης του Νόιμαρκτ

Ο **Ιωάννης** (1383 - 14 Μαρτίου 1443) από τον Οίκο των Βίττελσμπαχ ήταν παλατινός κόμης του Νόιμαρκτ (1410-43).

## Βιογραφία
Ήταν ο δεύτερος γιος (από τους επιζήσαντες) του Ρούπερτ, εκλέκτορα του Παλατινάτου και βασιλιά της Γερμανίας και της Ελισάβετ των Χοεντσόλερν, κόρης του Φρειδερίκου Ε΄ μπουργκράβου της Νυρεμβέργης. 

Το 1410 απεβίωσε ο πατέρας του, αλλά στην επιθανάτιο κλίνη του μοίρασε το Παλατινάτο: το μεγαλύτερο μέρος το έδωσε στον Λουδοβίκο Γ΄, την παλατινή κομητεία του Νόιμαρκτ στον Ιωάννη, την παλατινή κομητεία του Ζίμερν-Τσβάιμπρυκεν στον Στέφανο και την παλατινή κομητεία του Μόσμπαχ στον Όθωνα. Απόγονοι του Στέφανου είναι οι μετέπειτα βασιλείς της Βαυαρίας.

Ο Ιωάννης είναι κυρίως γνωστός για τη νίκη του επί των Ουσιτών, στη μάχη του Χίλτεσριεντ το 1433. Απεβίωσε το 1443.

## Οικογένεια
Το 1407 νυμφεύτηκε την Αικατερίνη κόρη του Βάρτισλαβ Ζ΄ δούκα της Πομερανίας και αδελφή του Έρικ της Δανίας, Σουηδίας και Νορβηγίας. Είχε τέκνα:
* Χριστόφορος Γ΄ 1416-1448. Διαδέχθηκε τον θείο του Έρικ ως βασιλιάς της Δανίας (1440-48), Σουηδίας (1441-48) και Νορβηγίας (1442-48) κατά την περίοδο της Ένωσης του Κάλμαρ.

Το 1426 απεβίωσε η Αικατερίνη και ο Ιωάννης νυμφεύτηκε για δεύτερη φορά, με την Βεατρίκη Βίττελσμπαχ, κόρη του Ερνέστου δούκα της Βαυαρίας-Μονάχου.

## Πρόγονοι





## Παραπομπές


Κατηγορία:Οίκος του Βίττελσμπαχ
Στέφανος του Ζίμμερν-Τσβάιμπρυκεν

Ο **Στέφανος** (23 Ιoυνίου 1385 - 14 Φεβρουαρίου 1459) από τον Οίκο του Βίττελσμπαχ ήταν παλατινός κόμης του Ζίμερν και του Τσβάιμπρυκεν (1410-59).

## Βιογραφία
Ήταν ο τρίτος γιος (από τους επιζήσαντες) του Ρούπερτ εκλέκτορα του Παλατινάτου και βασιλιά της Γερμανίας και της Ελισάβετ των Χοεντσόλερν, κόρης του Φρειδερίκου Ε΄ μπουργκράβου της Νυρεμβέργης. Το 1410 απεβίωσε ο πατέρας του και στην επιθανάτιο κλίνη του κληροδότησε το μεγαλύτερο μέρος του Παλατινάτου στον Λουδοβίκο Γ΄, το Νόιμαρκτ στον Ιωάννη, το Ζίμερν-Τσβάιμπρυκεν στον Στέφανο και το Μόσμπαχ στον Όθωνα Α΄.

Το 1444 απεβίωσε ο πεθερός του κόμης του Φέλντεντς και ο Στέφανος κληρονόμησε την κομητεία του Φέλντεντς και μέρος του Σπονχάιμ, περιοχών του Ρήνου. Το 1444 παραχώρησε την επικράτειά του στους δύο γιους του: το Ζίμερν στον Φρειδερίκο και το Τσβάιμπρυκεν στον Λουδοβίκο Α΄. Το 1448 απέκτησε το Νόιμαρκτ· κράτησε ένα μέρος και το υπόλοιπο το επώλησε στον αδελφό του Όθωνα. 

Απεβίωσε στο Ζίμερν το 1459. Ετάφη στο Σλόσκιρχε, πρώην ναό των Ιωαννιτών ιπποτών, κοντά στο Μάιζενχαϊμ.

## Οικογένεια
Το 1410 νυμφεύτηκε την Άννα των Χόενγκέερολντσεκ, κόρη και κληρονόμο του Φρειδερίκου Γ΄ κόμη του Φέλντεντς και απέκτησε τέκνα:
* Άννα 1413-1455.
* Έλσα 1420-1480, παντρεύτηκε τον Μιχαήλ φον Κόρβεϋ.
* Φρειδερίκος Α΄ 1417-1480, κόμης του Ζίμερν.
* Ρούπρεχτ 1420-1478, επίσκοπος του Στρασβούργου.
* Στέφεν 1421-1485.
* Λουδοβίκος Α΄ 1424-1489, κόμης του Τσβάιμπρυκεν.
* Ιωάννης αρχιεπίσκοπος του Μαγδεβούργου.
* Μαργαρίτα 1416-1426, απεβ. 10 ετών.

## Πρόγονοι




## Αναφορές


Κατηγορία:Οίκος του Βίττελσμπαχ
Ζιάζιακος Πιερίας

μικρογραφία|Η περιοχή στην οποία εκτεινόταν το χωριό του Ζιάζιακου.
Ο **Ζιάζιακος** ή το **Ζιάζιακο** (ή όπως αναφέρεται τώρα, **Παλιοζιάζιακος**) ήταν χωριό στα Πιέρια Όρη του νομού Πιερίας. Η ίδρυση του χωριού πιθανολογείται στα μέσα του 18ου αιώνα και αποτελούνταν από 18 οικογένειες. Κυριότερη ασχολία των κατοίκων αποτελούσε η κτηνοτροφία. Οι κάτοικοί του λόγω τηςτουρκοκρατίας αναγκάστηκαν να καταφύγουν σε ασφαλέστερες περιοχές και έτσι το εγκατέλειψαν γύρω στα μέσα του 19ου αιώνα (1850-1860), και εγκαταστάθηκαν στα σημερινά χωριά Λόφος και Ράχη (τα οποία ήταν ένα ενιαίο χωριό το οποίο οι κάτοικοι το είχαν αρχικά ονομάσει επίσης Ζιάζιακο). Το υψόμετρο της τοποθεσίας στο οποίο βρισκόταν χτισμένο το χωριό είναι 570 μέτρα και απέχει 15 χιλιόμετρα από το Λόφο και 28 χιλιόμετρα από την Κατερίνη. Στο πρώην αυτό χωριό βρίσκεται ο Ιερός Ναός κοιμήσεως της Θεοτόκου που στέκει μέχρι και σήμερα εκεί ως το μοναδικό κτίσμα του χωριού.

## Παραπομπές


Κατηγορία:Χωριά της περιφερειακής ενότητας Πιερίας
Κατηγορία:Εγκαταλελειμμένα χωριά της περιφερειακής ενότητας Πιερίας
Λεοπόλδος της Βαυαρίας (αποσαφήνιση)

Με το όνομα αυτό υπάρχουν τα εξής πρόσωπα:
* Λεοπόλδος, μάργραβος της Βαυαρίας απεβ. 907
* Λεοπόλδος της Βαυαρίας (αντιβασιλέας) 1821-1912
* Λεοπόλδος πρίγκιπας της Βαυαρίας 1846-1930, γιος του προηγούμενου
* Πρίγκιπας Λεοπόλδος της Βαυαρίας γενν. 1943, οδηγός αγώνων
* Πρίγκιπας Λεοπόλδος της Βαυαρίας γενν. 1951
Πέτερ Μπος

Ο **Πέτερ Σιλβέστερ Μπος** (, γενν. 21 Νοεμβρίου 1963) είναι Ολλανδός πρώην ποδοσφαιριστής και νυν προπονητής ποδοσφαίρου. Τον Δεκέμβριο του 2018 ανέλαβε προπονητής της Μπάγερ Λεβερκούζεν. Από τον Ιούνιο έως τον Δεκέμβριο του 2017 ήταν προπονητής της Μπορούσια Ντόρτμουντ.

## Παραπομπές


Κατηγορία:Ολλανδοί ποδοσφαιριστές
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές ΑΓΟΒΒ Άπελντοορν
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές ΦΚ Χάνσα Ρόστοκ
Κατηγορία:Ποδοσφαιριστές ΤΖΕΦ Γιουνάιτεντ Ιστιχάρα Τσίμπα
Κατηγορία:Ποδοσφαιριστές ΝΑΚ Μπρέντα
Κατηγορία:Ποδοσφαιριστές ΡΚΣ Βάαλβαϊκ
Κατηγορία:Ποδοσφαιριστές Φίτεσε
Κατηγορία:Προπονητές ποδοσφαίρου ΑΦΚ Άγιαξ
Κατηγορία:Προπονητές ποδοσφαίρου Μπορούσια Ντόρτμουντ
Κατηγορία:Ολλανδοί προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Ολλανδοί ποδοσφαιριστές στο εξωτερικό
Κατηγορία:Ποδοσφαιριστές Ευρωπαϊκού Πρωταθλήματος 1992
Κατηγορία:Προπονητές ποδοσφαίρου Μπάγερ Λεβερκούζεν
Χαιτοφόρος λύκος

Ο **Χαιτοφόρος λύκος** (*Chrysocyon brachyurus - Χρυσοκύων ο βραχύουρος*) είναι το μεγαλύτερο κυνοειδές της Νότιας Αμερικής. Τα σημάδια του μοιάζουν με εκείνα των αλεπούδων, αλλά δεν είναι αλεπού ούτε λύκος, καθώς δεν έχει στενή σχέση με τα άλλα κυνοειδή. Είναι το μοναδικό είδος στο γένος ***Χρυσοκύων*** (δηλ. «*χρυσό σκυλί*»).

Το θηλαστικό αυτό βρίσκεται σε ανοικτούς και ημιυπαίθριους βιότοπους, ειδικά σε λιβάδια με διάσπαρτους θάμνους και δέντρα, στη νότια, κεντροδυτική και νοτιοανατολική Βραζιλία, Παραγουάη, βόρεια Αργεντινή, ανατολικά και βόρεια των Άνδεων στη Βολιβία και στο νοτιοανατολικό Περού (μόνο στο φυσικό καταφύγιο Pampas del Heath). Είναι πολύ σπάνιο στην Ουρουγουάη, ενδεχομένως να είναι εκτοπισμένο εντελώς λόγω της απώλειας οικοτόπου. Η IUCN το αναφέρει ως σχεδόν απειλούμενο, ενώ θεωρείται εκτεθειμένο είδος από την κυβέρνηση της Βραζιλίας (IBAMA).

Στους ντόπιους είναι γνωστό ως aguará guazú (που σημαίνει «μεγάλη αλεπού» στη γλώσσα Γκουαρανί), ή «kalak» από τους Τόμπα, lobo de crin, lobo de los estros ή lobo colorado και ως lobo-guará στη Βραζιλία. Ονομάζεται επίσης borochi στη Βολιβία.

## Παραπομπές


Κατηγορία:Είδη προ απειλής (NT)
Κατηγορία:Κυνίδες
Κατηγορία:Λύκος
Βουκελάριοι

Οι **Βουκελάριοι** ήταν μονάδα στρατιωτών στην ύστερη Ρωμαϊκή Αυτοκρατορία και τη Βυζαντινή Αυτοκρατορία που δεν υποστηρίζονταν από το κράτος, αλλά από κάποιο άτομο, όπως στρατηγό ή κυβερνήτη, ουσιαστικά ήταν τα «οικιακά στρατεύματα».

Η λέξη ετυμολογείται από τη λέξη *βουκάκρατον*, η οποία παράγεται από τις λέξεις «βούκα», δηλ. μπουκιά, όπως ονομαζόταν εκείνη την εποχή το Σώμα Κυρίου της Θείας Ευχαριστίας ή/και ο Άρτος της Αρτοκλασίας που αποτελεί τύπο Του και «Άκρατος», δηλ. ανόθευτος οίνος, που συμβολίζει το Αίμα της Αιωνίου Ζωής του Κυρίου, το μη προσμεμιγμένο με το ύδωρ του θανάτου που έρρευσε όταν ο Ιησούς παρέδωσε το Πνεύμα επάνω στο Σταυρό, καθώς και από τη λέξη *κελλάριος*, που σημαίνει «φύλακας».

Αυτές οι μονάδες ήταν γενικά αρκετά μικρές, αλλά ειδικά κατά τη διάρκεια πολλών εμφύλιων πολέμων, αυξάνονταν σε αριθμό αρκετών χιλιάδων ανδρών. Στην πραγματικότητα, οι βουκελάριοι ήταν μικρά ιδιωτικά στρατεύματα εξοπλισμένα και πληρωμένα από πλούσιους επιρροή ανθρώπους. Ως εκ τούτου ήταν αρκετά συχνά καλύτερα εκπαιδευμένοι και εξοπλισμένοι, για να μην αναφέρουμε παρακινημένοι, από τους τακτικούς στρατιώτες της εποχής. Τον 6ο αιώνα ο Βελισάριος απασχολούσε έως και 7.000 βουκελάριους. Μέχρι αυτή την περίοδο, οι βουκελάριοι ενσωματώθηκαν καλά στον κύριο ρωμαϊκό στρατό και σύντομα ο όρος άρχισε να εφαρμόζεται αδιακρίτως σε καλά εξοπλισμένα ιππικά στρατεύματα. Έτσι, τον 7ο αιώνα, όταν οι περιοχές στρατιωτικής στρατολόγησης αποτελούσαν τη βάση του Θεματικού Συστήματος, ένα από τα πρώτα θέματα ήταν εκείνο των Βουκελάριων, στην περιοχή της Παφλαγονίας και της Γαλατίας, με την πρωτεύουσά της στην Άγκυρα.

## Παραπομπές


Κατηγορία:Ρωμαϊκή Αυτοκρατορία
Βουκελαριοι
Resident Evil 6

Το ***Resident Evil 6***, γνωστό στην Ιαπωνία ως ***Biohazard 6*** (ιαπωνικά: バイオハザード6, Χέπμπορν: *Baiohazādo Shikkusu*), είναι βιντεοπαιχνίδι δράσης περιπέτειας και βολών τρίτου προσώπου τρόμου, που αναπτύχθηκε και κυκλοφόρησε από την εταιρία, Capcom. Πρόκειται για την ένατη προσθήκη στη σειρά *[[Resident Evil]]*. Κυκλοφόρησε για πρώτη φορά στις 2 Οκτωβρίου του 2012 για τα PlayStation 3 και Xbox 360, και στις 22 Μαρτίου του 2013 για τα Microsoft Windows. Επανακυκλοφόρησε στις 29 Μαρτίου του 2016 για τα PlayStation 4 και Xbox One, μαζί με το επιπρόσθετο downloadable eπεριεχόμενο. Η αφήγηση της ιστορίας του *Resident Evil 6* γίνεται τους Chris Redfield, Leon S. Kennedy, Jake Muller, Sherry Birkin και Ada Wong. Όλοι μαζί, πρέπει να αντιμετωπίσουν τη δύναμη πίσω από μία μαζική βιοτρομοκρατική επίθεση με τον νέο C-virus σε πόλεις ανά τον κόσμο. Ο τρόπος του παιχνιδιού επικεντρώνεται γύρω από τις αλληλοσυνδεόμενες ιστορίες, σε κάθε μία από τις οποίες ο παίκτης-χαρακτήρας διαθέτει μοναδικές ικανότητες.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Αποκαλυπτικά βιντεοπαιχνίδια
Κατηγορία:Βιντεοπαιχνίδια του 2012
Κατηγορία:Βιντεοπαιχνίδια του 2013
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια βολών τρίτου προσώπου
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια Resident Evil
Κατηγορία:Βιντεοπαιχνίδια τοποθετημένα στην Ευρώπη
Κατηγορία:Βιντεοπαιχνίδια τοποθετημένα στις ΗΠΑ
Κατηγορία:Βιντεοπαιχνίδια τοποθετημένα στο Χονγκ Κονγκ
Κατηγορία:Βιντεοπαιχνίδια τοποθετημένα στο 2012
Κατηγορία:Βιντεοπαιχνίδια τοποθετημένα στο 2013
Κατηγορία:Βιντεοπαιχνίδια με γυναίκες ανταγωνιστές
Κατηγορία:Cooperative βιντεοπαιχνίδια
Άνσκαρ Α΄ της Ιβρέας

Ο **Άνσκαρ Α΄ της Ιβρέας** (πέθανε τον Μάρτιο του 902), μαργράβος της Ιβρέας (888 - 902),  και γενάρχης του Οίκου της Ιβρέας ήταν γιος του κόμη Αμεδαίου του Όσερετ με καταγωγή από τη Βαυαρία και με εδάφη στο Τέγκερνσι. Την περίοδο (877 - 879) διετέλεσε κόμης του Οσερέτ στη Βουργουνδία. Μετά την εκθρόνιση του Καρόλου του Παχύ υποστήριξε την άνοδο στον Φραγκικό θρόνο του Γουίδων Γ΄ του Σπολέτου (888), μετά την ενθρόνιση του Εύδη, κόμη των Παρισίων ο Άνσγκαρ πιστός στον Γουίδων τον ακολούθησε στις Άλπεις, από εκεί μετέβη στην Ιταλία και εξελέγη βασιλιάς. Ο Γουίδων αντάμειψε τον Άνσγκαρ για τις υπηρεσίες του με τη δημιουργία της μαργραβίας της Ιβρέας στα βορειοανατολικά του βασιλείου του και την παραχώρηση της στον ίδιον (888). Ο Άνσγκαρ ήταν σύμβουλος του Μπόζο της Προβηγκίας και αδελφός του Φούλκωνος, αρχιεπισκόπου του Ρεμς ενός φανατικού οπαδού της δυναστείας των Καρολιδών. Πολέμησε πάντοτε στο πλευρό του Γουίδων, όταν πέθανε (894) υποστήριξε τον γιο του Λαμβέρτου Β΄ του Σπολέτο στη διαδοχή, μετά τον πρόωρο θάνατο του Λαμβέρτου υποστήριξε τον Βερεγγάριο Α΄ της Ιταλίας και έγινε ένας από τους συμβούλους του. Το 896 ήταν ο μοναδικός που αντιστάθηκε στην επίθεση του Αρνούλφου της Καρινθίας στα βόρεια. 

## Οικογένεια
Το όνομα της συζύγου του είναι άγνωστο, αλλά είναι γνωστό το όνομα του γιου του:
* Αδαλβέρτος Α΄ της Ιβρέας διαδόχου του στη μαργραβία της Ιρβέας. Οι απόγονοι του βασίλευσαν στην Καστίλη.

## Πρόγονοι


## Παραπομπές

## Πηγές
*Wickham, Chris. Early Medieval Italy: Central Power and Local Society 400-1000. MacMillan Press: 1981.

Κατηγορία:Οίκος της Ιβρέας
Επαναστατημένη γενιά

Η ***Επαναστατημένη γενιά'' '''(πρωτότυπος τίτλος: ***if....**') είναι βρετανική δραματική ταινία του 1968, παραγωγής και σκηνοθεσίας Λίντσεϊ Άντερσον, η οποία σατιρίζει τη ζωή στα δημόσια σχολεία της Βρετανίας. Είναι διάσημη για την απεικόνιση μιας άγριας εξέγερσης σε ένα φανταστικό οικοτροφείο αγοριών, η ταινία που κρίθηκε ακατάλληλη γυρίστηκε κατά τη διάρκεια των διαμαρτυριών στη Γαλλία το Μάη του 1968 από έναν σκηνοθέτη ο οποίος ήταν στενά συνδεδεμένος με την αντικουλτούρα της δεκαετίας του 1960.

Στην ταινία πρωταγωνιστεί ο Μάλκολμ ΜακΝτάουελ (Malcolm McDowell) στον πρώτο του ρόλο στην οθόνη και πραγματοποιεί την πρώτη εμφάνιση του ως Μικ Τράβις, που ήταν ένας χαρακτήρας καθημερινού ανθρώπου στις ταινίες του Άντερσον. Ο Ρίτσαρντ Γουόρικ, η Κριστίν Νούναν, ο Ντέιβιντ Γουντ και ο Ρόμπερτ Σουάν επίσης εμφανίζονται στη ταινία.

H *Επαναστατημένη γενιά* κέρδισε το Χρυσό Φοίνικα στο Φεστιβάλ των Καννών το 1969, ενώ ήταν υποψήφια και για Βραβείο BAFTA Καλύτερης Σκηνοθεσίας. Το 1999, το Βρετανικό Ινστιτούτο Κινηματογράφου την κατέταξε ως τη 12η σπουδαιότερη βρετανική ταινία του 20ού αιώνα. Το 2004, το περιοδικό *Total Film *την ονόμασε τη 16η καλύτερη βρετανική ταινία όλων των εποχών.

## Παραπομπές


Κατηγορία:Ταινίες του 1968
Κατηγορία:Βρετανικές ταινίες της δεκαετίας 1960
Κατηγορία:Αγγλόφωνες ταινίες
Κατηγορία:Νικητές Χρυσού Φοίνικα
Κατηγορία:Ταινίες παραγωγής Paramount Pictures
Κατηγορία:Ταινίες ενηλικίωσης
Κατηγορία:Βρετανικές σατιρικές ταινίες
Κατηγορία:Βρετανικές εφηβικές δραματικές ταινίες
Απόστολος Φρόνιμος

Ο **Απόστολος Φρόνιμος** ήταν Έλληνας πολιτικός.

## Βιογραφικά στοιχεία

Γεννήθηκε στη Ζαγορά Πηλίου και σπούδασε ιατρική στην Πίζα. Με την επιστροφή του στη Ζαγορά εξελέγη δημογέροντας αυτής.

Εξελέγη βουλευτής Βόλου στις εκλογές του 1881 

Απεβίωσε το 1901.

## Παραπομπές


Κατηγορία:Βουλευτές Βόλου
Αργύριος Κανταρτζής

Ο **Αργύριος Κανταρτζής** ήταν Έλληνας πολιτικός.

## Βιογραφικά στοιχεία

Γεννήθηκε στο Ξηροχώρι Ευβοίας. Συμμετείχε ενεργά στην επανάσταση του 1878.

Εξελέγη βουλευτής Βόλου στις εκλογές του 1892 

Απεβίωσε το 1901. Γιος του ήταν ο Κωνσταντίνος Κανταρτζής.

## Παραπομπές


Κατηγορία:Βουλευτές Βόλου
Κωνσταντίνος Κανταρτζής

Ο **Κωνσταντίνος Κανταρτζής** ήταν Έλληνας πολιτικός.

## Βιογραφικά στοιχεία

Ήταν γιος του Αργυρίου Κανταρτζή. Εξελέγη βουλευτής Βόλου στις εκλογές του 1905. 

## Παραπομπές


Κατηγορία:Βουλευτές Βόλου
Αργύριος Φ. Φιλιππίδης

Ο **Αργύριος Φ. Φιλιππίδης** ήταν Έλληνας πολιτικός.

## Βιογραφικά στοιχεία

Γεννήθηκε στις Μηλιές του Πηλίου και καταγόταν από εύπορη και πολύκλαδη οικογένεια της περιοχής. Ασχολήθηκε με τα κοινά εκλεγόμενος δήμαρχος Μηλέων κατά τις περιόδους 1891 - 1895 και 1903 - 1907. Από την θέση αυτή συνέβαλε σημαντικά στην επέκταση της σιδηροδρομικής γραμμής από τα Λεχώνια στις Μηλιές.

Εξελέγη βουλευτής Βόλου στις εκλογές του 1899 Εγγονός του ήταν ο πρώην βουλευτής Μαγνησίας, Αργύρης Φιλιππίδης.

## Παραπομπές


Κατηγορία:Βουλευτές Βόλου
Ιωάννης Γιαννακόπουλος

Ο **Ιωάννης Γιαννακόπουλος** (1834 - 1911) ήταν Έλληνας πολιτικός.

## Βιογραφικά στοιχεία

Γεννήθηκε στην Ζαγόρα και σπούδασε φιλολογία στο Πανεπιστήμιο Αθηνών. Ασχολήθηκε με τα κοινά αρχικά σε τοπικό επίπεδο, όντας προεστός επί Τουρκοκρατίας και έπειτα, μετά την απελευθερώση της Θεσσαλίας, δήμαρχος Ζαγοράς.

Αργότερα εξελέγη βουλευτής Βόλου στις εκλογές του 1895 με το κόμμα του Χαρίλαου Τρικούπη. Παντρεύτηκε την Άννα Παπαγεωργίου από τα Κανάλια, με την οποία απέκτησε τρία παιδιά. Γιος του ήταν ο Φίλιππος Γιαννακόπουλος, ο οποίος διετέλεσε και ο ίδιος βουλευτής. 

Απεβίωσε το 1911.

## Παραπομπές


## Εξωτερικοί σύνδεσμοι
*Ιωάννης Γιαννακόπουλος στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Βόλου
Ευάγγελος Σταμούλης

Ο **Ευάγγελος Σταμούλης** (1843-1902) ήταν Έλληνας πολιτικός.

## Βιογραφικά στοιχεία
Γεννήθηκε στην Αργαλαστή και σπούδασε ιατρική. Συμμετείχε ενεργά στην επανάσταση του 1878. Διετέλεσε δήμαρχος Σπαλάθρων.

Εξελέγη βουλευτής Λάρισας στις εκλογές του 1887 

Απεβίωσε το 1902.

## Παραπομπές


Κατηγορία:Βουλευτές Λάρισας
Νικόλαος Παπαϊωάννου

Το ονοματεπώνυμο **Νικόλαος Παπαϊωάννου** μπορεί να αναφέρεται στους:

* Νικόλαο Παπαϊωάννου, βουλευτή Βόλου
* Νικόλαο Παπαϊωάννου, βουλευτή Τριχωνίας και ιατρό
* Νικόλαο Γ. Παπαϊωάννου, βουλευτή Αιτωλοακαρνανίας
* Νικόλαο Ι. Παπαϊωάννου, βουλευτή Αιτωλοακαρνανίας
Νικόλαος Παπαϊωάννου (βουλευτής Βόλου)

Ο **Νικόλαος Παπαϊωάννου** ήταν Έλληνας πολιτικός.

## Βιογραφικά στοιχεία

Γεννήθηκε στον Βόλο. 

Εξελέγη βουλευτής Βόλου στις εκλογές του 1899 και επανεξελέγη, ως βουλευτής Λαρίσης, στις εκλογές του Νοεμβρίου 1910 

## Παραπομπές


Κατηγορία:Βουλευτές Βόλου
Κατηγορία:Βουλευτές Λάρισας
Γεώργιος Λαναράς

Ο **Γεώργιος Λαναράς** ήταν Έλληνας πολιτικός.

## Βιογραφικά στοιχεία

Γεννήθηκε στον Βόλο. Σπούδασε νομικά και ιδιώτευσε ως δικηγόρος. Ασχολήθηκε με τα κοινά εκλεγόμενος δήμαρχος Παγασών.

Εξελέγη βουλευτής Βόλου στις εκλογές του 1905 και επανεξελέγη σε αυτές του 1906. 

## Παραπομπές


Κατηγορία:Βουλευτές Βόλου
3-υδραζεπίνη

Η **3-υδραζεπίνη**  (αγγλικά *3H-azepine*) είναι ακόρεστη ετεροκυκλική οργανική ένωση, που περιέχει άνθρακα, υδρογόνο και άζωτο, με μοριακό τύπο **[[C6H7N|C<sub>6</sub>H<sub>7</sub>N]]**, η οποία δομικά αποτελείται από έναν επταμελή δακτύλιο, που περιέχει ένα άτομο αζώτου, έξι (6) άτομα άνθρακα και τρεις (3) διπλούς δεσμούς, εναλλάξ στις θέσεις #1, #5 και #7. Ακριβέστερα, πρόκειται για ετεροκυκλική ιμίνη. Ο όρος «αζεπίνη» επεκτείνεται και σε δύο (2) άλλες «μητρικές» ισομερείς αζεπίνες, αλλά και σε διάφορες «θυγατρικές» ενώσεις που περιέχουν έναν τουλάχιστο αζεπινικό δακτύλιο.

## Παραγωγή και χαρακτηριστικά
Η 3-υδραζεπίνη συνθέτεται ως 1-υδραζεπίνη:

Η σύνθεση της 1-υδραζεπίνης μπορεί να επιτευχθεί με αποσύνθεση του 1-αζεπινοκαρβοξυλικού οξέος Αυτό το τελευταίο (το 1-αζεπινοκαρβοξυλικό οξύ) μπορεί να παραχθεί, με τη σειρά του, από την αντίδραση Μπούχνερ (*Buchner reaction*) μεταξύ βενζολίου (PhH) και ενός αζιδομεθανικού εστέρα (N3CO2R), που οδηγεί σε ενδιάμεση επέκταση του εξαμελούς βενζολικού δακτυλίου στον επταμελή αζεπινικό:
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Synth_Azepin.png|κέντρο|χωρίς-πλαίσιο|440x440εσ
Στη συνέχεια, επειδή η 1-υδραζεπίνη είναι ασταθής σε θερμοκρασία δωματίου, δηλαδή σε θερμοκρασία 20°C και υπό πίεση 1 atm,  ισομερειώνεται με μετάθεση στη σταθερότερη ταυτομερή της 3-υδραζεπίνη: Το σημείο της ταυτομερούς ισορροπίας μπορεί να μεταβληθεί, ανάλογα με τις οξεοβασικές συνθήκες. 
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Iso_Azepin.png|κέντρο|χωρίς-πλαίσιο
Σημειώνεται, ότι το κατιόν της 1-υδραζεπίνης είναι αρωματικό χημικό είδος, γιατί είναι ένα επίπεδο συζυγιακό κυκλικό σύστημα με 6π ηλεκτρόνια:
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Mes_Azepin.png|κέντρο|χωρίς-πλαίσιο|330x330εσ
Επομένως, όταν το ταυτομερές μείγμα βρεθεί σε αρκετά αλκαλικές συνθήκες ώστε να αποσπαστεί υδρογονοκατιόν (H+), σχηματίζεται το κατιόν της 1-υδραζεπίνης, γιατί ως αρωματικό είναι πολύ σταθερότερο.

## Δείτε επίσης
* 1-υδραζεπίνη
* 2-υδραζεπίνη
* Αζεπάνιο
* Βενζαζεπίνη
* Διαζεπίνη
* Οξεπίνιο
* Βορεπίνιο

## Σημειώσεις και αναφορές


Κατηγορία:C6
Κατηγορία:Ετεροκυκλικές οργανικές ιμίνες
Κατηγορία:Ακόρεστες ενώσεις
Μιλτιάδης Μπουφίδης

Ο **Μιλτιάδης Μπουφίδης** (1857 - 1927) ήταν Έλληνας πολιτικός.

## Βιογραφικά στοιχεία

Αδερφός του ήταν ο Νικόλαος Μπουφίδης.

Εξελέγη βουλευτής Λάρισας στις εκλογές του Αυγούστου 1910 και επανεξελέγη σε αυτές του Νοεμβρίου 1910, του 1912 και του Μαΐου 1915. Ως βουλευτής είχε πρωτοστατήσει υπέρ της δίωξης του Αλέξανδρου Δελμούζου. 

## Παραπομπές


Κατηγορία:Βουλευτές Λάρισας
Ιωάννης Χρυσοβελώνης

Ο **Ιωάννης Χρυσοβελώνης** (1857 - 1922) ήταν Έλληνας πολιτικός.

## Βιογραφικά στοιχεία

Γεννήθηκε στον Βόλο και σπούδασε νομικά.

Εξελέγη βουλευτής Λάρισας στις εκλογές του Αυγούστου 1910 και επανεξελέγη σε αυτές του Νοεμβρίου 1910. 

Διορίστηκε ως Γενικός Διοικητής Λέσβου την 11η Σεπτεμβρίου 1918 και παρέμεινε στο αξίωμα εκείνο έως το 1920, με ταυτόχρονα να είναι νομάρχης ο Κωνσταντίνος Φιλιππίδης.

Απεβίωσε στον Βόλο.

## Παραπομπές


Κατηγορία:Βουλευτές Λάρισας
Κατηγορία:Έλληνες Γενικοί Διοικητές Λέσβου
Νικόλαος Ζαρλής

Ο **Νικόλαος Ζαρλής** ήταν Έλληνας πολιτικός.

## Βιογραφικά στοιχεία

Είχε σπουδάσει νομικά και είχε διατελέσει πρόεδρος του δικηγορικού συλλόγου Βόλου. Ασχολήθηκε με τα κοινά εκλεγόμενος δημοτικός σύμβουλος Βόλου καθώς και πρόεδρος του δημοτικού συμβουλίου.

Εξελέγη βουλευτής Λάρισας στις εκλογές του Αυγούστου 1910 και επανεξελέγη σε αυτές του Μαΐου 1915.

## Παραπομπές


## Εξωτερικοί σύνδεσμοι
*Νικόλαος Ζαρλής στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές Λάρισας
Δημήτριος Κουκιάδης

Ο **Δημήτριος Κουκιάδης** ήταν Έλληνας πολιτικός.

## Βιογραφικά στοιχεία

Εκλεγόταν επί δεκαετίες δημοτικός σύμβουλος Βόλου ενώ ήταν ιδρυτής της φιλεκπαιδευτικής εταιρείας Μαγνησίας. 

Εξελέγη βουλευτής Λάρισας στις εκλογές του Νοεμβρίου 1910. 

## Παραπομπές


Κατηγορία:Βουλευτές Λάρισας
Κωνσταντίνος Ζησόπουλος

Ο **Κωνσταντίνος Ζησόπουλος** ήταν Έλληνας πολιτικός.

## Βιογραφικά στοιχεία

Καταγόταν από τον Άγιο Λαυρέντιο Πηλίου και επιδόθηκε στο εμπόριο. Συμμετείχε ως εθελοντής στους Βαλκανικούς Πολέμους κατά τη διάρκεια των οποίων σκοτώθηκε (1913).

Εξελέγη βουλευτής Λάρισας στις εκλογές του Νοεμβρίου 1910. 

## Παραπομπές


## Εξωτερικοί σύνδεσμοι
*Κωνσταντίνος Ζησόπουλος στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές Λάρισας